Здравейте,  

Наех помещение 55кв. със статут на магазин за нехранителни стоки.  

В това помещение аз ще продавам предимно козметика и аксесоари.  

Искам да продавам и кафе и безалкохолни напитки като допълнение.  

Каква е процедурата за да получа разрешение за продажба на кафе и безалкохолни напитки и колко ще ми струва това?  

Видях мнения, че трябва да променя статута на магазина, което ще ми струва над 5000 лева и ще отнеме месеци. Така ли е? 




Смяна на категория на магазин
=============================

 

Здравейте,


съветът ми е да коментирате въпроса с архитект или проектант.  

Приложимата Наредба е НАРЕДБА № 3 ОТ 28 АПРИЛ 2005 Г. ЗА СЪДЪРЖАНИЕТО, СЪЗДАВАНЕТО И ПОДДЪРЖАНЕТО НА КАДАСТРАЛНАТА КАРТА И КАДАСТРАЛНИТЕ РЕГИСТРИ. Към същата наредба има класификатор за предназначение на сградите и на самостоятелните обекти в тях, като има различни кодове на самостоятелните обекти в сгради. Код 550 е за търговска дейност, а код 570 – за обществено хранене. Най-вероятно следва да извършите промяна в предназначението на помещението, ако решите да извършвате продажба на кафе и безалкохолни напитки, предвид различните видове кодове, цитирани в Наредбата.


Поздрави,  

адв. Николина Митова  

тел. 0898 303092


